*Layihə*

***Azərbaycan Respublikası Kənd Təsərrüfatı Nazirliyinin 2014-cü il***

***“\_\_\_\_\_\_\_\_\_” tarixli “\_\_\_” nömrəli***

***əmri ilə təsdiq edilmişdir***

[**Heyvan və quşların ölkəyə müvəqqəti daxil olması və ölkədən müvəqqəti çıxarılması**](http://10.10.10.123:56559/Baytarliq3/BaytarliqForum) **üçün müraciətin qəbulu üzrə**

**İnzİbatİ reqlament**

**1.** **Ümumi müddəalar**

**1.1. Elektron xidmətin adı:** [Heyvan və quşların ölkəyə müvəqqəti daxil olması və ölkədən müvəqqəti çıxarılması](http://10.10.10.123:56559/Baytarliq3/BaytarliqForum)

**1.2. Elektron xidmətin məzmunu:** İdman yarışları, sirk oyunları və digər məqsədlərlə əlaqədar müxtəlif növ heyvanların ölkəyə müvəqqəti gətirilməsi və ölkədən müvəqqəti çıxarılmasına, həmin heyvanların sağlamlığının və ölkə ərazisinin epizootik sabitliyinin qorunması şərti ilə razılığın verilməsi

**1.3. Elektron xidmətin göstərilməsinin hüquqi əsası:**

**- “Baytarlıq haqqında” Azərbaycan Respublikası Qanununun 8.1.7; 8.2.6; 8.2.10; 14.5; 14.7 və 14.9-cu maddələri**

- Azərbaycan Respublikası Nazirlər Kabinetinin 21 aprel 2009-cu il tarixli 66 nömrəli qərarı ilə təsdiq edilmiş “Dövlət baytarlıq nəzarətində olan məhsullara, o cümlədən idxal və ixrac edilən yüklərə dövlət baytarlıq nəzarətinin təşkili, idxal-ixrac edilən  heyvanların, heyvan   mənşəli məhsulların və  xammalın baytarlıq  (baytarlıq-sanitariya)  vəziyyətinin yoxlanılması və müvafiq baytarlıq sənədinin verilməsi,  dövlət  baytarlıq nəzarətində olan yüklərin Azərbaycan Respublikasına gətirilməsi və ölkə daxilində daşınması Qaydaları”nın 3-cü, 4-cü və 5-ci maddələri.

**1.4. Elektron xidməti göstərən dövlət qurumunun adı:** Azərbaycan Respublikası Kənd Təsərrüfatı Nazirliyi yanında Dövlət Baytarlıq Nəzarəti Xidməti

**1.5. Elektron xidmətin digər icraçıları:** Azərbaycan Respublikasının Dövlət Gömrük Komitəsi

**1.6. Elektron xidmətin avtomatlaşdırılma səviyyəsi:** tam avtomatlaşdırılmışdır

**1.7. Elektron xidmətin icra müddəti:** 3 iş günü

**1.8. Elektron xidmətin göstərilməsinin nəticəsi:** [Heyvan və quşların ölkəyə müvəqqəti daxil olması və ölkədən müvəqqəti çıxarılması](http://10.10.10.123:56559/Baytarliq3/BaytarliqForum)na razılığın verilməsi

Dövlət Baytarlıq Nəzarəti Xidməti tərəfindən heyvanın və ya quşun sağlamlığı haqqında beynəlxalq baytarlıq sertifikatına baxış keçirilərkən qanunvericiliyin pozulması halları olmadıqda həmin heyvan və ya quşun idxal və ya ixrac əməliyyatlarına razılıq verilir.

**2. Elektron xidmətin göstərilməsinin həyata keçirilməsi**

**2.1. Elektron xidmətin növü:** interaktiv

**2.2. Elektron xidmət üzrə ödəniş:** ödənişsiz

**2.3. Elektron xidmətin istifadəçiləri:** fiziki və hüquqi şəxslər, ictimai təşkilatlar, bələdiyyələr

**2.4. Elektron xidmətin təqdim olunma yeri:**

[www.agro.gov.az](http://www.agro.gov.az) , [www.e-gov.az](http://www.e-gov.az), www.e-xidmetler.agro.gov.az,[sector-umu@vet.gov.az](mailto:sector-umu@vet.gov.az), www vet.gov.az

**2.5. Elektron xidmət barədə məlumatlandırma:**

[www.agro.gov.az](http://www.agro.gov.az), [www.e-gov.az](http://www.e-gov.az), [www.e-xidmetler.agro.gov.az](http://www.e-xidmetler.agro.gov.az), [sector-umu@vet.gov.az](mailto:sector-umu@vet.gov.az), www vet.gov.az

e-mail: [web@agro.gov.az](mailto:web@agro.gov.az)

Telefon: (012) 493-41-49, (012) 562-18-76

**2.6. Elektron xidmətin göstərilməsi üçün tələb olunan sənədlər və onların təqdim olunma forması:**

- Müraciət ərizəsi (elektron və ya yazılı)

- Beynəlxalq baytarlıq sertifikatının elektron forması və ya əsli (heyvanın və ya quşun sağlamlığı haqqında)**.**

**3. Elektron xidmətin göstərilməsi üçün inzibati prosedurlar**

**3.1**. **İnteraktiv elektron xidmətlər üçün sorğu**:

**3.1.1. Sorğunun formalaşdırılması:** İstifadəçiinzibati reqlamentin 2.4-cü bəndində göstərilən internet ünvanlara daxil olaraq “[Heyvan və quşların ölkəyə müvəqqəti daxil olması və ölkədən müvəqqəti çıxarılması](http://10.10.10.123:56559/Baytarliq3/BaytarliqForum)” xidmətini seçir, həminfəaliyyət növü üzrə bu inzibati reqlamentin 2.6-cı bəndində göstərilən sənədlərin skan olunmuş surətlərini əlavə edərək göndərir və müraciətin icra vəziyyəti barədə məlumat əldə edir.

**3.1.2.** **Sorğunun qəbulu**: Sorğu inzibati reqlamentin 2.4-cü bəndində göstərilən internet ünvanlara daxil olduğu tarixdə qeydə alınır və bu barədə dərhal istifadəçinin elektron poçt ünvanına bildiriş göndərilir. Sorğunun sonrakı icrası ilə bağlı istifadəçiyə bildiriş göndərilir.

**3.2**. **Elektron xidmətin göstərilməsi və ya imtina edilməsi**:

**3.2.1. Sorğunun yerinə yetirilməsindən imtina halları:** [Heyvan və quşların ölkəyə müvəqqəti daxil olmasına və ölkədən müvəqqəti çıxarılması](http://10.10.10.123:56559/Baytarliq3/BaytarliqForum)na razılıq verilməsi üçün təqdim olunan sənədlərdə çatışmazlıqlar aşkar edildikdə sorğunun yerinə yetirilməsindən imtina edilir və imtinanın səbəbləri göstərilməklə 3 (üç) iş günü müddətində istifadəçinin elektron poçt ünvanına bildiriş göndərilir.

**3.2.2. Sorğunun qəbulu:** İstifadəçi tərəfindən çatışmazlıqlar aradan qaldırıldıqdan və sənədlər təkrar təqdim edildikdən sonra, [Heyvan və quşların ölkəyə müvəqqəti daxil olmasına və ölkədən müvəqqəti çıxarılması](http://10.10.10.123:56559/Baytarliq3/BaytarliqForum)na razılıq verilməsi məsələsinə yenidən baxılır və nəticəsi haqqında istifadəçiyə elektron poçtla məlumat verilir.

**3.3**. **Sorğunun icrası**:

**3.3.1. Ardıcıl hər bir inzibati əməliyyat, o cümlədən məsul şəxs haqqında məlumat:** Sorğu qəbul edildikdən sonra Azərbaycan Respublikası Prezidentinin 2003-cü il 27 sentyabr tarixli 935 nömrəli Fərmanı ilə təsdiq edilmiş “Dövlət hakimiyyəti orqanlarında, idarə, təşkilat və müəssisələrində kargüzarlığın aparılmasına dair Təlimat”a uyğun olaraq qeydiyyata alınır və məsul şöbəyə icra edilməsi üçün göndərilir.

**3.3.2.** **Hər bir inzibati əməliyyatın məzmunu, yerinə yetirilmə müddəti və/və ya maksimal yerinə yetirilmə müddəti:** Məsul şöbədə sorğuya və ona əlavə edilən sənədlərə baxılır və təqdim edilmiş sənədlərdə çatışmazlıqlar aşkar edildikdə, bu barədə ərizəçinin elektron poçt ünvanına 3 (üç) iş günündən gec olmayaraq bildiriş göndərilir. Onlar aradan qaldırıldıqdan və sənədlər təkrar təqdim edildikdən sonra onlara 3 (üç) iş günü müddətində baxılır və müvafiq qərar qəbul edilir.

**3.3.3. İnzibati əməliyyatda iştirak edən digər dövlət orqanı haqqında məlumat:** Azərbaycan Respublikasının Dövlət Gömrük Komitəsi.

**3.3.4. Hər bir inzibati prosedurun nəticəsi və onun verilməsi qaydası:** Çatışmazlıqlar və ya imtina üçün əsas olmadıqda, 3 iş günündən gec olmayaraq [Heyvan və quşların ölkəyə müvəqqəti daxil olmasına və ölkədən müvəqqəti çıxarılması](http://10.10.10.123:56559/Baytarliq3/BaytarliqForum)na razılıq verilməsi haqqında qərar qəbul edilir və birbaşa istifadəçiyə təqdim olunur.

**3.4. Elektron xidmətin yerinə yetirilməsinə nəzarət:** Xidmətin yerinə yetirilməsinə nəzarəti Azərbaycan Respublikası Kənd Təsərrüfatı Nazirliyinin Aparatı ilə birgə Kənd Təsərrüfatı Nazirliyi yanında Dövlət Baytarlıq Nəzarəti Xidməti həyata keçirir.

**3.4.1. Nəzarət forması:** kargüzarlıq.

**3.4.2. Nəzarət qaydası:** Azərbaycan Respublikası Prezidentinin 2003-cü il 27 sentyabr tarixli 935 nömrəli Fərmanı ilə təsdiq edilmiş “Dövlət hakimiyyəti orqanlarında, idarə, təşkilat və müəssisələrində kargüzarlığın aparılmasına dair Təlimat”la müəyyən edilmiş qaydada.

**3.5. Elektron xidmətin göstərilməsi üzrə mübahisələr:**

**3.5.1. İstifadəçinin şikayət etmək hüququ haqqında məlumat:** İstifadəçi göstərilən elektron xidmətlə bağlı onu razı salmayan istənilən məsələ barədə inzibati qaydada Azərbaycan Respublikasının Kənd Təsərrüfatı Nazirliyinə və məhkəməyə şikayət edə bilər.

**3.5.2. Şikayətin əsaslandırılması və baxılması üçün lazım olan informasiya:** Şikayət kağız üzərində və ya elektron qaydada tərtib olunur. Kağız üzərində şikayət Azərbaycan Respublikası Kənd Təsərrüfatı Nazirliyinin poçt ünvanına, elektron şikayət isə inzibati reqlamentin 2.5-ci bəndində göstərilən e-poçt ünvanına göndərilir. Şikayət ərizəsi “İnzibati icraat haqqında” Azərbaycan Respublikası Qanununun 74-cü maddəsinə uyğun olmalıdır.

**3.5.3. Şikayətin baxılma müddəti:** Şikayətə “İnzibati icraat haqqında” Azərbaycan Respublikası Qanununun 78.1-ci maddəsində müəyyən olunmuş müddətdə baxılır.

**3.5.4.** Məhkəməyə verilən şikayətə Azərbaycan Respublikasının İnzibati Prosessual Məcəlləsi ilə müəyyən edilmiş qaydada baxılır.